โรส มีเดีย แอนด์ เอ็นเตอร์เทนเมนต์

โรส มีเดีย แอนด์ เอ็นเตอร์เทนเมนท์ (อังกฤษ: Rose Media & Entertainment) เดิมชื่อโรส วิดีโอ (Rose Video) เป็นบริษัทผู้ถือลิขสิทธิ์อนิเมะรวมถึงภาพยนตร์และการผลิตรายการในประเทศไทย ก่อตั้งเมื่อปี พ.ศ. 2529 โดย พีรพล มนต์พิชิต บริษัทในยุคแรกเป็นร้านเช่าวิดีโอ ต่อมาบริษัทหันมาซื้อลิขสิทธิ์ภาพยนตร์ สู่การผลิตและจัดจำหน่ายภาพยนตร์ต่างประเทศรวมถึงอนิเมะ (ในนาม โรส แอนิเมชั่น) ต่อมาในช่วงปลายปี 2549 โรส วิดีโอได้เปลี่ยนชื่อบริษัทมาเป็นบริษัท โรส มีเดีย แอนด์ เอ็นเตอร์เทนเม้นท์ จำกัด, ปัจจุบัน โรส เอ็นเตอร์เทนเมนท์ คอร์ปอเรชันยังถือลิขสิทธิ์ เพลง และความบันเทิงอื่น ๆ โดยจัดจำหน่ายทั้ง VCD, DVD นอกจากนี้ยังนำการ์ตูนมาฉายทางฟรีทีวีและเคเบิลทีวี ทางแก๊งการ์ตูน แชนแนล (ปัจจุบันได้ยุติออกอากาศทางระบบ C-Band เมื่อวันที่ 31 ธันวาคม พ.ศ. 2560) ล่าสุดโรส เอ็นเตอร์เทนเมนท์ คอร์ปอเรชัน มีช่องรายการเพลงลูกกรุง ลูกทุ่ง และลิเก ทางช่อง 4050 แชนแนล ออกอากาศครั้งแรกเมื่อวันที่ 1 มกราคม พ.ศ. 2554 พร้อมกันนั้น ยังเปิดบริษัท เซนชู พับลิชชิ่ง เพื่อตีพิมพ์นิตยสารข่าวสารวงการ์การ์ตูน ในชื่อ เซนชูแมกกาซีน (ปัจจุบันได้ยุติการจำหน่ายแล้ว) และตีพิมพ์มังงะลิขสิทธิ์ ชื่อ เซนชู คอมมิค ด้วย นอกจากนี้ยังก่อตั้ง บริษัท ดับเบิ้ล เอ็น จำกัด เพื่อผลิตและจำหน่ายเสื้อยืดคอลเล็คชั่นการ์ตูนชั้นนำ (ก่อตั้งในปี พ.ศ. 2545) รวมถึงยังก่อตั้งบริษัท โรสนิวส์เน็ตเวิร์ค จำกัด เพื่อเป็นผู้ได้รับสิทธิ์ในการออกอากาศและการผลิตของบริษัท Sky Group ประเทศอังกฤษ (สหราชอาณาจักร) และการผลิตรายการข่าวอย่าง สกายนิวส์ ไทยแลนด์ (Sky News Thailand) (ก่อตั้งในปี พ.ศ. 2547) และจัดตั้งบริษัท โรส อาร์ทิสท์ แมเนจเมนท์ จำกัด เพื่อประกอบธุรกิจการจัดการศิลปิน อาทิ บีเอ็นเคโฟร์ตีเอต (ในนาม BNK48 Office)

## สํานักงานและสตูดิโอ

ปัจจุบันบริษัทโรส มีเดีย แอนด์ เอ็นเตอร์เทนเมนต์ มีสํานักงานใหญ่ตั้งอยู่เลขที่ 1 อาคารมนต์พิชิต ถนนรัชดาภิเษก แขวงบางโพงพาง เขตยานนาวา กรุงเทพมหานคร โดยจะใช้สำหรับสํานักงานใหญ่ของบริษัทโรส มีเดีย แอนด์ เอ็นเตอร์เทนเมนต์ และสํานักงานใหญ่ของบริษัท โรสนิวส์เน็ตเวิร์ค จำกัด ซึ่งเป็นผู้ได้รับสิทธิ์ในการออกอากาศและการผลิตของบริษัท Sky Group ประเทศอังกฤษ (สหราชอาณาจักร) ในนาม Sky Group Thailand และ Sky Thailand

นอกจากนี้แล้วทางบริษัทยังมีสตูดิโอให้เช่าสมบูรณ์แบบแห่งใหม่ที่สร้างขึ้นในชื่อ Rose Studio เพื่อตอบสนองกลุ่มเป้าหมาย ด้วยความพร้อมที่รอบด้าน เป็นสตูดิโอให้เช่าราคาถูกที่สามารถรองรับการผลิต สื่อที่หลากหลาย ทั้งรายการโทรทัศน์ รายการข่าว ภาพยนตร์ โฆษณา รวมถึงการจัดงาน กิจกรรมต่าง (Event Marketing)

โดยปัจจุบันยังมีสตูดิโอของบริษัท โรส มีเดีย แอนด์ เอ็นเตอร์เทนเม้นท์ จำกัด และบริษัท โรสนิวส์เน็ตเวิร์ค จำกัด ซึ่งเป็นผู้ได้รับสิทธิ์ในการออกอากาศและการผลิตของบริษัท Sky Group ประเทศอังกฤษ (สหราชอาณาจักร) ในนาม Sky Group Thailand Sky Thailand และการผลิตรายการข่าวในนามสกายนิวส์ ไทยแลนด์ (Sky News Thailand) โดยมีความพร้อม เพื่อเป็นพื้นที่แห่งการสร้างสรรค์ ทั้งสถานที่ อุปกรณ์ การผลิต เทคโนโลยีที่ทันสมัย ทีมงานมืออาชีพ และความเป็นส่วนตัวเพื่อความสมบูรณ์แบบของงานสร้างสรรค์ที่จะเกิดขึ้น โดยบริษัทคำนึง ถึงความปลอดภัย และสะดวกสบายในการปฏิบัติงานของทีมงาน ดังนั้นเรื่องของ วัสดุอุปกรณ์ และสิ่งอำนวยความสะดวกจึงเป็นเรื่องสำคัญ โดยมีสตูดิโอ 1 เป็นสตูดิโอขนาดใหญ่ ใช้สำหรับการผลิตรายการอื่นๆของบริษัทโรส มีเดีย แอนด์ เอ็นเตอร์เทนเมนต์ รวมถึงการผลิตรายการอื่นๆของ Sky Group Thailand หรือ Sky Thailand ซึ่งเป็นผู้ได้รับสิทธิ์ในนามบริษัท โรสนิวส์เน็ตเวิร์ค จํากัด และรายการข่าวในนามสกาย นิวส์ ไทยแลนด์ (Sky News Thailand) โดยทาง Rose Studio จะมีวางแผนการก่อสร้างสตูดิโออีก 3 ห้องในอนาคตทั้งสตูดิโอ 2 เป็นสตูดิโอขนาดใหญ่ สตูดิโอ 3 เป็นสตูดิโอขนาดกลาง และสตูดิโอ 4 เป็นสตูดิโอขนาดเล็ก